Partîya Çep a Keske do 9ê gulane de (siba) Çewlîg de şarî reyde bêra têhet. Namzane partî yê bajarî Cemîle Turhali Balsak , Omer Faruk Hulaku û Faruk Arisî hesabanê xo medyaya sanale ra semedê tewrbîyayîşî veng da.
Têhetameyîşê şarî do saete 14:00 de verê banê HDPyî de bêro kerdene. Wekîlê HDPyî yê Wanî Sezaî Temelli û Wekîlê HDPyî yê Çewlîgî Erdal Aydemîr û namzedî Cemîle Turhali Balsak , Omer Faruk Hulaku û Faruk Arisî do tewrê têhetameyîşî bibê.
Saete de 12: 00 de do konveyêk Kervansaray de şiro vera Sezaî Temelliyî.
Cemîle Turhali Balsaka ke xebata vîjnayîşî bi ziwanê xo yê dayîke kirdki rayra bena veng da şarê Çewlîgî ke wa raya xo bido Partîya Çep a Keske.
